Slovenska kronika, 16.8.2011


Naslov: Fotografska razstava Kozjanci na gradu Podreda
Tekst za voditelja:

T- Podsreda /
X- Snemalec in montažer Miloš Šantek /
Na gradu Podsreda so ta konec tedna odprli fotografsko razstavo z naslovom Kozjanci, Gorana Rovana, sicer našega posavskega dopisnika, kateremu je to že šesta samostojna razstava. Predstavljeno je 88 portretov ljudi s Kozjanskega, ki jih je avtor ujel v objektiv fotografskega aparata na različnih prireditvah. Kot je v spremnem katalogu, ki je izšel ob razstavi, zapisal Teo Hrvoje Oršanič, priznani fotograf naravoslovne fotografije in zdaj direktor Kozjanskega parka, je ta razstava namenjena Kozjancem, ki so s svojo pojavnostjo tudi gradniki fotografske zgodbe potovanja v izraznost in mistiko obraza. Po njegovem avtor odlično prepozna spontanost trenutka, vzdušje ter karakter sodelujočih in pri ustvarjanju portretov najde trenutke diskretne sproščenosti, ki izražajo osebnost in/ali razpoloženje portretiranca. Razstava bo odprta do 31. oktobra.
